./data/phi0474/phi057/phi0474.phi057.perseus-lat1.xml
Saufeio litteras et dederam ad te       unum, quod cum non esset temporis mihi ad scribendum satis, tamen hominem tibi tam       familiarem sine meis litteris ad te venire nolebam; sed ut philosophi ambulant, has tibi       redditum iri putabam prius  sin iam illas accepisti, scis me Athenas venisse pr  Idus Octobris, e navi egressum in Piraeum tuas ab Acasto nostro litteras accepisse,       conturbatum quod cum febre Romam venisses, bono tamen animo esse coepisse       quod Acastus ea quae vellem de adlevato corpore tuo nuntiaret, cohorruisse       autem me eo quod tuae litterae de legionibus Caesaris adferrent, et egisse       tecum ut videres ne quid φιλοτιμία eius quem nosti       nobis noceret; et, de quo iam pridem ad te scripseram, Turranius autem       secus tibi Brundisi dixerat (quod ex iis litteris cognovi quas a Xenone, optimo viro, accepi), cur fratrem provinciae non praefecissem       exposui breviter  haec fere sunt in illa epistula